Document ID: 32012D0064

DECIZIA DE PUNERE ÎN APLICARE A COMISIEI
din 2 februarie 2012
privind recunoașterea RINA s.p.a (Registrul Naval Italian) în calitate de societate de clasificare pentru navele de navigație interioară
[notificată cu numărul C(2012) 402]
(Text cu relevanță pentru SEE)
(2012/64/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 2006/87/CE a Parlamentului European și a Consiliului din 12 decembrie 2006 de stabilire a cerințelor tehnice pentru navele de navigație interioară și de abrogare a Directivei 82/714/CEE a Consiliului (1), în special articolul 10 alineatul (1) și partea II din anexa VII,
După consultarea comitetului menționat la articolul 7 din Directiva 91/672/CEE a Consiliului din 16 decembrie 1991 privind recunoașterea reciprocă a brevetelor naționale ale conducătorilor de navă pentru transportul de mărfuri și călători pe căile navigabile interioare (2),
întrucât:
(1)
Printr-o scrisoare trimisă la 22 iulie 2008, Italia a înaintat o solicitare Comisiei pentru recunoașterea RINA s.p.a (denumit în continuare „RINA”) în calitate de societate de clasificare în sensul directivei citate. RINA își are sediul în Italia.
(2)
Împreună cu solicitarea, Italia a prezentat informațiile și documentația necesare pentru a verifica îndeplinirea criteriilor de recunoaștere.
(3)
În aprilie 2009 a fost organizată o audiere în cadrul reuniunii comune a experților din statele membre ale Uniunii Europene și din Comisia Centrală pentru Navigația pe Rin (denumită în continuare „CCNR”) privind cerințele tehnice pentru navele de navigație interioară, iar autoritatea italiană și RINA au realizat prezentări în cadrul acestei audieri.
(4)
A fost consultat secretariatul CCNR, conform dispozițiilor din anexa VII partea II punctul 4 din Directiva 2006/87/CE.
(5)
Comisia a evaluat conformitatea RINA cu criteriile din partea I a anexei VII la Directiva 2006/87/CE și a concluzionat că RINA îndeplinește aceste criterii,
ADOPTĂ PREZENTA DECIZIE:
Articolul 1
Societatea de clasificare RINA este recunoscută în temeiul articolului 10 din Directiva 2006/87/CE.
Articolul 2
Prezenta decizie se adresează statelor membre care dețin căi navigabile interioare, conform prevederilor de la articolul 1 alineatul (1) din Directiva 2006/87/CE, și Registrului Naval Italian, Via Corsica 12, 16128 Genova, Italia.
Adoptată la Bruxelles, le 2 februarie 2012.

Labels: 7
8
18
4